Diari Oficial de la Generalitat Valenciana


Sumari del DOGV 7106, del 09-09-2013 (2013/8675)

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número 105, denominada Alt del Pi, situada en el terme municipal de Serra i pertanyent a l'Ajuntament de Serra, que té per objecte la utilització d'una torre de telecomunicacions, amb caseta d'obra i tanca perimetral, en la zona alta de la muntanya Alt del Pi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7106

Data del DOGV
:   09-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8675


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número 105, denominada Alt del Pi, situada en el terme municipal de Serra i pertanyent a l'Ajuntament de Serra, que té per objecte la utilització d'una torre de telecomunicacions, amb caseta d'obra i tanca perimetral, en la zona alta de la muntanya Alt del Pi. [2013/8675]  
Està en tràmit en la Direcció Territorial de València, a sol·licitud d'Acustic, CB, l'expedient OCM-V-023/2012, de concessió d'ús privatiu del domini públic forestal per a l'ocupació de terrenys a la forest d'utilitat pública número 105 de la província de València, denominada Alt del Pi, situada en el terme municipal de Serra i pertanyent a l'Ajuntament de Serra.  
L'objecte de l'ocupació és la utilització d'una torre de telecomunicacions, amb caseta d'obra i tanca perimetral, per a la instal·lació d'un servici mòbil terrestre i una xarxa de comunicacions Wi-Fi, per espai de 15 anys.  
Les instal·lacions on s'ubicarà ja hi són i consistixen en una torre metàl·lica travada, de 12 metres d'alçària, i d'una caseta de 2 x 1 x 2,5 metres, on s'ubicaran els equips, dins d'una tanca de 10 x 7 metres, amb una superfície de 70 m² de terreny. La caseta es troba en les coordenades UTM (sistema ETRS89, fus 30) X=722.897; Y=4.396.689.  
  
Este expedient se sotmet a informació pública d'acord amb el que establix la Llei 43/2003, de 21 de novembre, de Forests, i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
La qual cosa es fa pública perquè se'n prenga coneixement, i es fixa el termini d'un mes, a partir de la publicació d'este anunci en el Diari Oficial de la Comunitat Valenciana, perquè els interessats puguen examinar l'expedient en les oficines de la Direcció Territorial de València, situada a l'edifici PROP I, carrer de Gregori Gea, número 27, de València, en horari d'atenció al públic, i puguen presentar en el termini esmentat les al·legacions oportunes.  
  
València, 1 d'agost de 2013.- El director territorial: Vicente Collado Capilla.